виц за Крави
В едно село, жена изпратила мъжа си и сина си да заведат кравата на бик. Взели те вечерта едно шише домашна пукница с люта чушка вътре и отишли при пазача на стопанския двор, за да им пусне кравата при бика.
Пазачът им казал:
- Вижте сега, имаме тука един породист красавец. Силен, мускулест, д ей такива рога, но е много капризен завалията. Повече от три крави на ден не иска да погледне, пък вече мина и трите дето му доведохме.
Бащата му отвърнал:
- Бе, дай да пробваме. Де да знаеш, то това божа работа. Може пак да му се прииска и да оноди и нашата.
Пазачът довел бика, но той дори и не погледнал кравата.
- Нали виждаш, аз ти казах!
Бръкнал в торбата бащата и му показал бутилката. На пазача веднага му светнали очите и се развеселил та му казал:
- Абе, имам тука едно тайно средство, но то не е много сигурно.
Набрал сноп коприва, отишъл зад бика и го шибнал с копривата между задните крака. Изненадан бика изревал, втурнал се към кравата, и свършил работата...
Тръгнали си към къщи доволни бащата и сина с кравата.
Бащата казал на сина:
- Разбра ли сега как става работата?
- Разбрах, тате.
- Само, че като се приберем, нито дума на майка ти за копривата!